Halep va continua să se antreneze și în cea mai mare parte a timpului o va face la Dubai, acolo unde s-a mutat în urmă cu un an.
Ea a dezvăluit că îi place acolo și se bucură de vremea bună, fiind sătulă de frigul pe care l-a îndurat iarna în România.
"A început să îmi placă foarte mult la Dubai. Condițiile sunt foarte bune, vremea e extraordinară iarna. După atâția ani în care am răbdat frigul la antrenamentele din România, mi-am dat seama că e mai bine să te antrenezi la căldură.
Am și îmbătrânit! Dar în România vin de câte ori pot, mă simt bine și rămâne acasă pentru mine", a spus Simona Halep la "Așii tenisului" de la Digi Sport.